
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του εγκεκριμένου ρυμοτομικού σχεδίου 
του δήμου Γαλατσίου (Ν. Αττικής). 

ΑΠΟΦΑΣΕΙΣ 

Έγκριση γενικού πολεοδομικού σχεδίου Δ. Ιωνίας (Ν. Θεσ/ 
νίκης).. 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πραγματοποίησης μεταφοράς συντελεστή δόμησης σε ακίνητο 
που βρίσκεται εντός του εγκεκριμένου ρυμοτομικού σχεδίου του δή¬ 
μου Γαλατσίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «Περί καθορισμού ανωτάτου 
ορίου συντελεστού δομήσεως κλπ.» (ΦΕΚ 58' Α) και ειδικότερα το άρ¬ 
θρο 2. 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α), όπως τροποποιήθηκε με το από 
19.6.1967 Π.Δ/γμα (ΦΕΚ 592/Δ). 

3. Τις διατάξεις του Π.Δ/τος 510/1979 «Περί ρυθμίσεως των με-, 
ταφοράς συντελεστού δομήσεως κατά το Ν. 880/1979» (ΦΕΚ 154/α) 
όπως τροποποιήθηκε με το υπ’ αριθ. 367/1987 Π.Δ/γμα (ΦΕΚ 163/ 

Α)· 

4. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

• 6. Την από 25.7.1988 (αριθ. πρωτ. 9147/88) αίτηση του Γεωρ¬ 
γίου Αγγελόπουλου. 

7. Την υπ’ αριθ. 41/89 γνωμοδότηση του Κεντρικού ΣΧΟΠ. 

8. Την υπ’ αριθ. 19112/89 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστού 
δόμησης που εγκρίθηκε με το από 8.6.1981 Π.Δ/γμα (Δ' 303) από το 
βαρυνόμενο ακίνητο που βρίσκεται εντός του ρυμοτομικού σχεδίου δή¬ 


μου Καρδίτσας (Ν. Καρδίτσας) στην συμβολή των οδών Γαμβέτα, Εμμ. 

. Βενιζέλου και Λάππα ιδιοκτησίας Εθνικής Τράπεζας Ελλάδος κληρονό¬ 
μου Σ. Ταλιαδούρου, Όλγας χας Σερ. Αναγνωστόπουλου, Δημ. Ρά- 
γκου και Βασιλ. Χατζή για το οποίο έχει εκδοθεί ο υπ’ αριθ. 372/88 
σχετικός τίτλος δικαιώματος μεταφοράς συντελεστή δόμησης στο όνομα 
. των Δημητρίου Ράγκου και Βασιλικής συζ. Χατζή, σε άλλο ακίνητο 
(ωφελούμενο), που βρίσκεται εντός του εγκεκριμένου ρυμοτομικού σχε- 
, δίου του δήμου Γαλατσίου (Ν. Αττικής), επί των οδών Μεσσηνίας 48 
και Επιδαύρου, ιδιοκτησίας Γεωργίου Αγγελόπουλου όπως το ωφελού¬ 
μενο ακίνητο φαίνεται με στοιχεία ΑΒΓΔΕΖ στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 42206/1989 
πράξη του που συνοπτικό του αντίτυπο δημοσιεύεται, με το παρόν διά¬ 
ταγμα. 

2. Το ειδικότερα στοιχεία πραγματοποίησης της μεταφοράς συντελε¬ 
στού δόμησης είναι τα εξής: 

Συνολική δομήσιμη επιφάνεια η οποία θα δομηθεί στο ωφελούμενο 
ακίνητο επιπλέον της επιτρεπόμενης βάσει των ισχυόντων στην περιοχή 
όρων δόμησης 60,52 τ.μ. που αντιστοιχεί σε 37 τ.μ. του βαρυνόμενου· 
ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου 187,48 τ.μ. 
β) Συντελεστής δόμησης 2,4. 
γ) Ποσοστό κάλυψης 76%. 
δ) Μέγιστο επιτρεπόμενο ύψος 13,40 μέτρα, 
ε) Το κτίριο πρέπει να ανεγερθεί εντός του ωφελούμενου ακινήτου 
σύμφωνα με τα επτά (7) πρωτότυπα αρχιτεκτονικά σχέδια σε κλίμακας 
1:50 και με το διάγραμμα κάλυψης σε κλίμακα 1:100 που θεωρήθηκαν 
από τον Προϊστάμενο της δ/νσης Τοπογραφικών Εφαρμογών με την 
υπ’ αριθ. 42206/1989 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστού δόμησης 
στο όνομα των Δημητρίου Ράγκου και Βασιλ. Χατζή, σε αντικατάσταση 
του υπ’ αριθ. 372/88 ονομαστικού τίτλου δικαιώματος μεταφοράς συ¬ 
ντελεστού δόμησης στο όνομα των παραπάνω για το υπολειπόμενο και 
μη χρησιμοποιηθέν εμβαδόν των 38 τ.μ. (75-37=38 τ.μ.). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Μαΐου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 45797/2592 (2) 

Έγκριση γενικού πολεοδομικού σχεδίου Δ. Ιωνίας (Ν. Θεσ/νίκης). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/83 «Επέκταση πολεοδο¬ 
μικών σχεδίων, οικιστική ανάπτυξη και σχετικές ρυθμίσεις» (Α' 33). 

2. Τις διατάξεις του άρθρου 23, παραγ. 1 του Ν. 1558/85 «Κυβέρ¬ 
νηση και Κυβερνητικά Όργανα» (Α’ 137). 

3. Τις διατάξεις της παραγ. 1 του άρθρου 19 του Ν. 1849/1989 
■ «Επέκταση και συμπλήρωση των στεγαστικών προγραμμάτων του Ορ¬ 
γανισμού Εργατικής Κατοικίας και άλλες διατάξεις» (Α' 113). 

4. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β' 142). 

5. Τις διατάξεις του άρθρου 3 του Ν. 1561/1985 «Ρυθμιστικό σχέ¬ 
διο και πρόγραμμα προστασίας περιβάλλοντος ευρύτερης περιοχής της 
Θεσ/νίκης και άλλες διατάξεις» (Α' 148). 

6. Την υπ’ αριθ. 75724/1151/30.12.83 κοινή απόφαση των 
Υπουργών Προεδρίας και Χωροταξίας Οικισμού και Περιβάλλοντος 
«Κωδικοποίηση τροποποίηση και συμπλήρωση συλλογικών οργάνων 
κλπ.» (Β' 767) και ειδικότερα το άρθρο 4. 

7. Την υπ’ αριθ. 56317/2*74/86 (Δ' 972) απόφαση του Υπουργού 
ΠΕΧΩΔΕ «Κίνηση διαδικασίας σύνταξης ΓΠΣ Οικισμών Ν. Θεσ/ 
νίκης». 

8. Το υπ’ αριθ. 5191/88 έγγραφο της Δ/νσης οικισμού Θεσ/νίκης 
προς τους αρμόδιους φορείς. 

9. Το υπ’ αριθ. 479/88 έγγραφο της Δ/νσης Οικισμού θεσ/νίκης 
προς το δήμο Ιωνίας. 

10. Το υπ’ αριθ. 506481/88 έγγραφο του ΟΣΕ. 

11. Το υπ’ αριθ. Φ134/2347/88 έγγραφο της Δ/νσης Βιομηχα¬ 
νίας (Ν. Θεσ/νίκης). 

12. Το υπ’ αριθ. 20220/88 έγγραφο του τμήματος μελετών 1ης 
ΔΕΚΕ. 

13. Το υπ’ αριθ. 858/88 έγγραφο της Δ/νσης Κτηνιατρικής (Ν. 
Θεσ/νίκης). 

14. Το υπ’ αριθ. 596/88 έγγραφο του οργανισμού Ύδρευσης Θεσ/ 
- νίκης. 

15. Το υπ’ αριθ. 6240704.1/88 έγγραφο της Πυροσβεστικής Υπη¬ 
ρεσίας Θεσ/νίκης. 

16. Το υπ’ αριθ. 6060/88 έγγραφο της Δ/νσης Γεωργίας (Ν. Θεσ/ 
νίκης). 

17. Το υπ’ αριθ. 725/88 έγγραφο του δήμου Ιωνίας και την υπ’ 
αριθ. 19/1989 απόφαση του ίδιου δήμου. 

18. Την υπ’ αριθ. 45/1989 γνωμοδότηση του ΣΧΟΠ Ν. Θεσ/νίκης 
αποφασίζουμε: 

1. Εγκρίνεται το γενικό πολεοδομικό σχέδιο δήμου Ιωνίας (Ν. Θεσ/ 
νίκης) όπως τα όρια που προσδιορίζονται με κόκκινη γραμμή στον 
χάρτη Π-1.5. με κλίμακα 1:5.000. 

Κυρίως το σχέδιο αυτό περιλαμβάνει: 

Α. Την πολεοδομική οργάνωση της παραπάνω κοινότητας με προ¬ 
γραμματικό πληθυσμιακό μέγεθος περίπου 9100 κατοίκων με: 

α) Την επέκταση του σχεδίου σε εκτάσεις πυκνοδομημένες, αραιοδο- 
μημένες και αδόμητες και μή δημιουργία δύο πολεοδομικών ενοτήτων - 
γειτονιών με μέση πυκνότητα οικήσεως και μέσο συντελεστή δόμησης 
όπως φαίνεται στο χάρτη Π-1.5 ως εξής: 

Πολεοδομική ενότητα Μέσος Σ.Δ. Πυκνότητα μικτή 


1. Διαβατών 1,18 57 ατ/Ηα 

2. Ν. Μαγνησίας 0,93 57,3 ατ/Ηα 

β) Τον προσδιορισμό των χρήσεων γης όπως φαίνεται στον χάρτη 
Π-1.3. σε κλίμακα 1:5000 και ειδικότερα: 

- Τον καθορισμό χρήσεων αμιγούς και γενικής κατοικίας όπως αυ¬ 
τές καθορίζονται στα άρθρα 2 και 3 αντίστοιχα του από 23.2.87 Π.Δ/ 
τος (Δ' 166). 

- Τον καθορισμό χρήσεων κεντρικών λειτουργιών κατά μήκος του 
κυρίου οδικού άξονα και από το ύψος του τοπικού κέντρου της γειτονιάς 
Διαβατών έως το κέντρο της περιοχής επέκτασης που βρίσκεται μεταξύ 


των δύο γειτονιών όπως καθορίζονται στο άρθρο 4 του ως άνω Π.Δ/τος 
με εξαίρεση τις χρήσεις. 

- Εγκαταστάσεων μέσων μαζικών μεταφορών και 

- Επαγγελματικών εργαστηρίων χαμηλής όχλησης. 

- Τον καθορισμό δύο περιοχών ΕΜ (επαγγελματικών εγκαταστά¬ 
σεων) και μιάς αποθηκών χονδρεμπορίου με επιτρεπόμενες χρήσεις του 
άρθρου 5 του παραπάνω Π.’δ/τος με εξαίρεση την παράγραφο 1 αυτού. 

- Την χωροθέτηση κτιρίου Δημαρχείου στο κέντρο του οικισμού 
εγκατάσταση Ειρηνοδικείου και Υπηρεσιών του Υπουργείου Γεωργίας 
στο κτίριο της πρώην κοινότητας Ν. Μαγνησίας. 

- Τη χωροθέτηση νηπιαγωγείου και δημοτικού σχολείου στην πε¬ 
ριοχή επέκτασης βόρεια της γειτονιάς Διαβατών και γυμνασίου - λυ¬ 
κείου στην περιοχή επέκταση του οικισμού. 

- Τη χωροθέτηση δύο παιδικών σταθμών στις περιοχές επέκτασης. 

- Τη χωροθέτηση ΚΑΠΗ στο πρώην κοινοτικό κατάστημα Διαβα¬ 
τών. 

- Τη χωροθέτηση πνευματικού κέντρου στο νέο κέντρο του οικισμού. 

- Τη χωροθέτηση χώρου αθλητικών εγκαταστάσεων στη γειτονιά Ν. 
Μαγνησίας και ολοκλήρωση του αθλητικού κέντρου Διαβατών. 

- Τη χωροθέτηση χώρων πάρκων στο νέο κέντρο του Οικισμού στη 
γειτονιά Ν. Μαγνησίας και στην περιοχή επέκτασης βόρεια του οικι¬ 
σμού. 

γ) Την γενική εκτίμηση της χωρητικότητας των πολεοδομικών ενο¬ 
τήτων όπως φαίνεται στον πίνακα Α-11.6. 

δ) Την γενική εκτίμηση αναγκών σε κοινωνική υποδομή, επιπέδου 
οικισμού με την πρόβλεψη των αντίστοιχων χώρων και επιπέδου γειτο¬ 
νιάς με την πρόβλεψη των αντίστοιχων χώρων όπως φαίνονται στον πί¬ 
νακα Α-11.2.1α και στους χάρτες Π-1.3, Π-1.5. 

ε) Τον καθορισμό περιοχής ανάπλασης και υπαγωγή αυτής στο άρ¬ 
θρο 13 του Ν. 1337/83 (ΟΤ 15, 16 και 45). 

Β. Τις προτάσεις για τη λήψη μέτρων προστασίας του περιβάλλοντος 
όπως φαίνεται στο χάρτη Π-1.4 σε κλίμακα 1:25.000 με βασικότερες 
παρεμβάσεις. 

- Απομάκρυνση εκτός του οικισμού των οχλουσών χρήσεων καθώς 
και του νεκροταφείου με τον καθορισμό του αντίστοιχου χώρου ως χώ¬ 
ρου πρασίνου. 

- Γεωργική γη υψηλής παραγωγικότητας σ’ όλη την περιοχή του 
αγροκτήματος της Ν. Μαγνησίας. Η δόμηση γεωργοκτηνοτροφικών 
χτισμάτων επιτρέπεται μετά από σύμφωνη γνώμη της Δ/νσης Γεωρ¬ 
γίας. 

- Ζώνη για ειδική μελέτη για την απομάκρυνση των βιομηχανιών 
και πολεοδομική οργάνωση του χώρου σαν περιαστικό πράσινο στην πε¬ 
ριοχή της ΕΚΟ και ΗΕΙΧΕΝΙΘ 5ΤΕΕΓ: 

- Προστασία της περιοχής της ΣΙΔΕΝΟΡ δυτικά μετά τον Γαλλικό 
ποταμό με την απαγόρευση εγκατάστασης νέων βιομηχανιών. 

- Δημιουργία περιαστικού πράσινου α) στην περιοχή ιδιοκτησίας 
ΟΣΕ νότια β) στους χειμάρρους για την προστασία και ανάδειξη του φυ¬ 
σικού περιβάλλοντος γ) στην περιοχή Γαλλικού ποταμού. 

- Περιοχή μεταξύ εξωτερικής περιφερειακής και ορίων οικισμού για 
μελλοντική επέκταση στην οποία απαγορεύεται η κατάτμηση. 

- Απομάκρυνση του χώρου απορριμάτων από την σημερινή θέση. 

- Προστασία των δύο αρχαιολογικών χώρων στην ευρύτερη περιοχή 
του οικισμού ήτοι του τραπεζοειδούς λόφου με προϊστορικές αρχαιότη¬ 
τες ΒΔ του οικισμού και της προϊστορικής Τούμπας ΝΔ του οικισμού. 

Γ. Προτάσεις για την οργάνωση και ιεράρχιση του δικτύου μεταφορι¬ 
κής υποδομής όπως φαίνεται στο χάρτη Π-1.3 καθώς και τις προτάσεις 
για τα απαραίτητα έργα και μελέτες δικτύων υποδομής (ύδρευση - απο¬ 
χέτευση - απορρίματα) όπως φαίνεται στους χάρτες π-2.2. και Π-2.3. 
ειδικότερα: 

1) Μεταφορικό δίκτυο. 

- Κατασκευή ανισόπεδης διέλευσης κάτω από τον δρόμο προς Κιλ¬ 
κίς. 

- Υπερύψωση του δρόμου προς Κιλκίς για να περάσει επάνω από την 
εξωτερική περιφερειακή. 

- Δημιουργία των δικτύων συλλεκτηρίων γύρω από τις δύο γειτο¬ 
νιές. 

- Διαμόρφωση του δικτύου των πεζοδρόμων. 

2) Δίκτυο αποχέτευσης. 

- Κατασκευή δικτύου αποχέτευσης όμβριων στη Ν. Μαγνησία. 

Τοποθέτηση κάθετων αγωγών μεταξύ των υπαρχόντων οριζοντίων 

αποχετευτικών τάφρων και αγωγών της γειτονιάς Διαβατών. 

Κάλυψη με ΩΣ της κεντρικής τάφρου των Διαβατών. 

- Κατασκευή δικτύου ακαθάρτων σε όλο τον οικισμό. 

Εγκατάσταση μονάδας βιολογικού καθαρισμού. 

Δ. Τις προτάσεις έργων για την ολοκλήρωση του ΓΓΊΣ Ιωνίας όπως 
φαίνονται στον πίνακα με την επωνυμία «πρόγραμμα έργων». 

Ε. Αντίγραφα των παραπάνω πέντε (5) χαρτών και τριών (3) πινά¬ 
κων θεωρημένα από τον προϊστάμενο της Δ/νσης Τοπογραφικών Εφαρ¬ 
μογών θα είναι αναρτημένα για είκοσι (20) ημέρες από τη δημοσίευση 
της απόφασής αυτής στην Εφημερίδα της Κυβερνήσεως στο τμήμα Αρ¬ 
χείου Σχεδίων της Δ/νσης Τοπογραφικών Εφαρμογών του ΥΠΕΧΩΔΕ 
Πουλίου και Αμαλιάδος 17 για να λάβουν γνώση οι ενδιαφερόμε¬ 
νοι. 

2. Μέσα στην περιοχή του Γενικού Πολεοδομικού Σχεδίου και ειδικό¬ 
τερα στις εκτός σχεδίου περιοχές που περιλαμβάνονται σ’ αυτό οικοδο¬ 
μικές άδειες που έχουν εκδοθεί με τις προγενέστερα ισχύουσες διατάξεις 

ή έχει υποβληθεί ο πλήρης φάκελλος με. τα απαραίτητα για την έκδοση 
της . οικοδομικής άδειας στοιχεία μέχρη τήν ημερομηνία δημοσίευσης 
της παρούσης εκτελούνται όπως εκδόθηκαν ή εκδίδονται βάσει των 
υποβληθέντων στοιχείων. 

Μέσα στην περιοχή κατοικίας, διατηρούνται νομίμως υφιστάμενες 
σήμερα δραστηριότητες μη προβλεπόμενες στα άρθρα 2 και 3 του από 
23.2.87 Π.Δ/τος (ΦΕΚ 166 Δ'/87) μέχρι την έκδοση ειδικής για τον 
σκοπό αυτό ρύθμισης. 

3. Η ισχύς της παρούσης αρχίζει από την δημοσίευσή τής στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουνίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

